
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 249 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

203. Καθορισμός του τρόπου υπολογισμού του εφά¬ 
παξ βοηθήματος που καταβάλλει το Επικουρικό 
Ταμείο Υπαλλήλων Αστυνομίας Πόλεων στους 
μετόχους του. 1 

ΚΑΝΟΝΙΣΜΟΙ 

«Τροποποίηση και συμπλήρωση του υπ’ αριθμ. 100/ 
1998 Κανονισμού “Περί συστάσεως ΕΚΚΛΗΣΙΑ¬ 
ΣΤΙΚΗΣ ΚΕΝΤΡΙΚΗΣ ΥΠΗΡΕΣΙΑΣ ΟΙΚΟΝΟΜΙΚΩΝ 
(Ε.Κ.Υ.Ο.)”». 2 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΑΡΙΘΜ. 203 
Καθορισμός του τρόπου υπολογισμού του εφάπαξ βοη¬ 
θήματος που καταβάλλει το Επικουρικό Ταμείο Υπαλ¬ 
λήλων Αστυνομίας Πόλεων στους μετόχους του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

1. Της παρ. 2 του άρθρου 80 του ν.2676/1999 «Ορ¬ 
γανωτική και λειτουργική αναδιάρθρωση των φορέων 
κοινωνικής ασφάλισης και άλλες διατάξεις (Α.1)». 

2. Του άρθρου 90 του π.δ/τος 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (ΦΕΚ 98.Α). 

3. Την υπ’ αριθμ. 80015/22.4.2004 κοινή απόφαση του 
Πρωθυπουργού και του Υπουργού Απασχόλησης και 
Κοινωνικής Προστασίας «Ανάθεση αρμοδιοτήτων στους 
Υφυπουργούς Απασχόλησης και Κοινωνικής Προστασί¬ 
ας» (Β.598), όπως τροποποιήθηκε με τις υπ’ αριθμ. 80026/ 

9.6.2004 (Β 883) και 80045/23.8.2004 (Β. 1293) όμοιες. 

4. Τη γνώμη του Επικουρικού Ταμείου Υπαλλήλων Αστυ¬ 
νομίας Πόλεων όπως διατυπώθηκε στα υπ.αριθμ.868/11/ 

12.7.2004 (θέμα 2ο) και 880Λ//16.5.2005 (θέμα 5°) πρακτικά 
του Διοικητικού του Συμβουλίου. 


7 Οκτωβρίου 2005 

5. Την από Οκτωβρίου 2002 συνταχθείσα αναλογιστική 
μελέτη. 

6. Την υπ’ αριθμ. 22629/276/2.11.2004 οικονομική έκθεση 
της Δ/νσης Αναλογιστικών Μελετών. 

7. Τη γνώμη του Συμβουλίου Κοινωνικής Ασφάλισης, 
που διατυπώθηκε κατά την 7Π Συνεδρίαση του Α. Κλιμα¬ 
κίου στις 21.4.2005 και 10η Συνεδρίαση του Α Κλιμακίου 
στις 2.6.2005. 

8. Το γεγονός ότι από το διάταγμα αυτό δεν προκα- 
λείται δαπάνη σε βάρος του κρατικού προϋπολογισμού 
ούτε και του προϋπολογισμού του Επικουρικού Ταμείου 
Υπαλλήλων Αστυνομίας Πόλεων. 

9. Την 231/2005 γνωμοδότηση του ΣΤΕ μετά από πρό¬ 
ταση του Υφυπουργού Απασχόλησης και Κοιν. Προστα¬ 
σίας, αποφασίζουμε: 

Άρθρο 1 

Τ ο εφάπαξ βοήθημα των εξερχόμενων της υπηρεσίας 
μετόχων του Επικουρικού Ταμείου Υπαλλήλων Αστυνο¬ 
μίας Πόλεων που έχουν ασφαλιστεί σε οποιονδήποτε 
φορέα κύριας ασφάλισης μέχρι 31.12.1992 σύμφωνα με 
τις διατάξεις του άρθρου 58 του ν.2084/92 (Α. 165) από 
1.1.2006 και εφεξής υπολογίζεται με σταθερό συντελεστή 
0,0920 επί των τακτικών μηνιαίων ασφαλιστικών αποδο¬ 
χών των επί το σύνολο των μηνών ασφάλισης αυτών. 

Ως τακτικές μηνιαίες ασφαλιστικές αποδοχές για τον 
υπολογισμό του βοηθήματος αυτού νοούνται το πηλί- 
κον της διαίρεσης του τμήματος των τακτικών μηνιαί¬ 
ων αποδοχών, που έλαβε ο ασφαλισμένος κατά τους 
εξήντα (60) τελευταίους μήνες που προηγούνται της 
αποστρατείας - διαγραφής του, συμπεριλαμβανομένου 
και του μήνα της διαγραφής, επί των οποίων έγιναν οι 
νόμιμες υπέρ του ταμείου κρατήσεις χωρίς να υπολογί¬ 
ζονται δώρα εορτών και επίδομα αδείας, δια του αριθ¬ 
μού των εξήντα (60) μηνών ασφάλισης της οριζόμενης 
κατά τα ανωτέρω χρονικής περιόδου. 

Οι κατά τα ανωτέρω οριζόμενες τακτικές μηνιαίες 
ασφαλιστικές αποδοχές είναι το σύνολο του βασικού 
μισθού και το 1/5 του επιδόματος χρόνου υπηρεσίας, 
όπου υπάρχει. 

Τ ο υπολογιζόμενο κατά τον ανωτέρω τρόπο εφάπαξ 
βοήθημα σε καμιά περίπτωση δεν μπορεί να είναι μι¬ 
κρότερο από αυτό που διαμορφώθηκε την 31.12.2005 
σύμφωνα με τις διατάξεις του προεδρικού διατάγματος 

73/1992 όπως αυτό έχει τροποποιηθεί με το άρθρο 2 του 
π.δ/τος 39/2003, για την ίδια κατηγορία ασφαλισμένων 
που έχουν τις ίδιες ασφαλιστικές προϋποθέσεις. 

Κάθε διάταξη της νομοθεσίας του Επικουρικού Τα¬ 
μείου Υπαλλήλων Αστυνομίας Πόλεων που ρυθμίζει 
διαφορετικά το παραπάνω θέμα καταργείται. 

Αρθρο 2 

Η ισχύς του Διατάγματος αυτού, αρχίζει από 1.1.2006. 

Στον Υφυπουργό Απασχόλησης και Κοιν. Προστασίας 
αναθέτουμε την δημοσίευση και εκτέλεση του παρόντος 
διατάγματος. 

Αθήνα, 4 Οκτωβρίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΝΙΚ. ΑΓΓΕΛΟΠΟΥΛΟΣ 
-*- 

Κ ΑΝΟΝΙΣΜΟ Ι 

( 2 ) 

ΚΑΝΟΝΙΣΜΟΣ ΥΠ' ΑΡΙΘΜ. 158/2003 
«Τροποποίηση και συμπλήρωση του υπ’ αριθμ. 100/1998 
Κανονισμού “Περί συστάσεως ΕΚΚΛΗΣΙΑΣΤΙΚΗΣ ΚΕ¬ 
ΝΤΡΙΚΗΣ ΥΠΗΡΕΣΙΑΣ ΟΙΚΟΝΟΜΙΚΩΝ (Ε.Κ.Υ.Ο.)”». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψιν: 

1. τας διατάξεις του άρθρου 3 παρ. 1 του Συντάγμα¬ 
τος, 

2. τας διατάξεις των άρθρων 1 παρ. 4, 3, 4 περ. ε.9, 42, 
46 και 47 παρ. 2 του ν. 590/1977 “Περί του Καταστατικού 
Χάρτου της Εκκλησίας της Ελλάδος” (Φ.Ε.Κ. Α 146/1977), 

3. τας διατάξεις του άρθρου 3 του ν. 1181/1988 (Φ.Ε.Κ. 
Α 231/1988), 

4. την ανάγκην συμπληρώσεως και τροποποιήσεως 
διατάξεων επί σκοπώ βελτιώσεως των δομών της Υπη¬ 
ρεσίας και της περαιτέρω προστασίας και αξιοποιήσεως 
της περιουσίας της Εκκλησίας της Ελλάδος, 

5. την από 1.7.2003 απόφασιν της Δ.Ι.Σ., 

6. την από 6.11.2003 απόφασιν Αυτής, 

ΨΗΦΙΖΕΙ 

Τον υπ’ αριθμ. 158/2003 ΚΑΝΟΝΙΣΜΟΝ έχοντα ούτω: 

ΚΑΝΟΝΙΣΜΟΣ ΥΠ’ ΑΡΙΘΜ. 158/2003 

«Περί τροποποιήσεως και συμπληρώσεως του υπ’ 
αριθμ. 100/1998 Κανονισμού “Περί συστάσεως ΕΚΚΛΗ¬ 
ΣΙΑΣΤΙΚΗΣ ΚΕΝΤΡΙΚΗΣ ΥΠΗΡΕΣΙΑΣ ΟΙΚΟΝΟΜΙΚΩΝ 
(Ε.Κ.Υ.Ο.)”». 

ΚΕΦΑΛΑΙΟΝ Α 

Άρθρον1 

1. Η συσταθείσα, δια του υπ’ αριθμ. 100/1998 Κανονισμού 
(ΦΕΚ 261 /Α/20.11.1998), Εκκλησιαστική Κεντρική Υπηρεσία 
Οικονομικών (Ε.Κ.Υ.Ο.) τελεί υπό την άμεσον εποπτείαν 
της Ιεράς Συνόδου της Εκκλησίας της Ελλάδος. 

2. Η λειτουργία αυτής διέπεται από τούς Ιερούς Κανό¬ 
νας, τους νόμους του Κράτους και δη τον ν. 590/1977 


(Καταστατικόν Χάρτην της Εκκλησίας της Ελλάδος) και 
τούς Κανονισμούς της Ιεράς Συνόδου. 

3. Η υπ’ αυτής ασκουμένη Διοίκησις και Διαχείρισις 
αποσκοπεί εις την προαγωγήν του πνευματικού έργου 
της Εκκλησίας, εις την διακονίαν του Λαού της Ελλάδος 
και εις την κοινωνικήν προσφοράν και αλληλεγγύην. 

Άρθρον 2 

1. Η Ε.Κ.Υ.Ο., ως Υπηρεσία της Εκκλησίας της Ελλάδος, 
διοικεί, διαχειρίζεται και αξιοποιεί: 

α. άπασαν την περιελθούσαν εις την διοίκησιν και δι- 
αχείρισιν της Εκκλησίας της Ελλάδος ρευστοποιητέαν 
μοναστηριακήν, κινητήν και ακίνητον, περιουσίαν, 

β. άπασαν την πέραν ταύτης κινητήν και ακίνητον πε¬ 
ριουσίαν του πρ. Ο.Δ.Ε.Π., 

γ. άπαντα τα κινητά και ακίνητα περιουσιακά στοιχεία, 
τα οποία περιήλθον εις το Εκκλησιαστικόν Νομικόν Πρό- 
σωπον της Εκκλησίας της Ελλάδος από της καταστά- 
σεως Αυτής ως διαδόχου του Ο.Δ.Ε.Π. εν έτει 1988 και 
εντεύθεν ή θα περιέλθουν εις Αυτήν καθ’ οιονδήποτε 
τρόπον εις το μέλλον. 

2. Η Ε.Κ.Υ.Ο., συμφώνως τω άρθρ. 46 παρ. 3 του ν. 
590/1977 και τω άρθρ. 52 παρ. 2 του ν. 2778/1999, σχεδι¬ 
άζει και επιμελείται, κατόπιν εγκρίσεως της Δ.Ι.Σ., των 
της ιδρύσεως υπό της Εκκλησίας της Ελλάδος Α.Ε. και 
Ε.Π.Ε. και της συμμετοχής Της εις αυτάς. 

3. Κατόπιν ειδικών Αποφάσεων της Δ.Ι.Σ. μετέχει εις 
προτεινομένας συνεργασίας οικονομικού, επικοινωνια- 
κού και πολιτιστικού περιεχομένου με εξουσιοδοτημέ¬ 
νους φορείς άλλων Ορθοδόξων Εκκλησιών (άρθρ. 9 παρ. 
δ του ν. 590/1977). 

Αρθρον 3 

Η Ε.Κ.Υ.Ο., ως Υπηρεσία της Εκκλησίας της Ελλάδος 
(διαδόχου του πρώην ΟΔΕΠ κατά τας διατάξεις του αρ- 
θρ. 3 του ν. 1811/1988), έχει την αρμοδιότητα εκδόσεως 
Οικοδομικών Αδειών δί εκκλησιαστικός κατασκευάς, 
συμφώνως τω άρθρ. 47 παρ. 2 του ν. 590/1977 και τω 
άρθρ. 5 παρ. 14 του ν. 2940/2001, ως και της παρακολου- 
θήσεως και στηρίξεως εκκλησιαστικών έργων. 

Η εν λόγω αρμοδιότης ασκείται δια του παρ' Αυτή Γ ραφεί¬ 
ου Ναοδομίας, της Διευθύνσεως Τ εχνικών Υπηρεσιών, συμ¬ 
φώνως προς τας διατάξεις του παρόντος Κανονισμού. 

ΚΕΦΑΛΑΙΟΝ Β 

ΔΙΑΡΟΡΩΣΙΣ ΤΩΝ ΟΙΚΟΝΟΜΙΚΩΝ 
ΚΑΙ ΤΕΧΝΙΚΩΝ ΥΠΗΡΕΣΙΩΝ 

Αρθρον 4 

Η Ε.Κ.Υ.Ο. έχει την ακόλουθον διάρθρωσιν: 

1. Διοικούσα Επιτροπή (Δ.Ε.) 

2. Γ ενική Διεύθυνσις 

2.1. Διεύθυνσις Διοικήσεως 

2.2. Διεύθυνσις Περιουσίας 

2.3. Διεύθυνσις Οικονομικών 

2.4. Διεύθυνσις Τεχνικών Υπηρεσιών 

2.5. Γραφείον Εσωτερικού Ελέγχου 

2.6. Γραμματεία Δ.Ε. 

2.7. Γ ραφείον Νομικών Υποθέσεων 

2.8. Γ ραφείον Προγραμματισμού 

2.9. Γ ραφείον Θεσσαλονίκης 

2.10. Γ ραφείον Δημοσίων Σχέσεων 

3. Διεύθυνσις Οικονομικής Επιθεωρήσεως 

ΚΕΦΑΛΑΙΟΝ Γ 

ΛΕΙΤΟΥΡΓΙΑ ΤΩΝ ΟΙΚΟΝΟΜΙΚΩΝ 
ΚΑΙ ΤΕΧΝΙΚΩΝ ΥΠΗΡΕΣΙΩΝ 

ΔΙΟΙΚΟΥΣΑ ΕΠΙΤΡΟΠΗ (Δ.Ε.) 

Άρθρον 5 

Ιεραρχική θέσις και σύνθεσις της Δ.Ε. 

1. Η Δ.Ε. είναι η υπερκειμένη ιεραρχικώς βαθμίς της 
Υπηρεσίας ταύτης, ελέγχουσα και συντονίζουσα τας 
δραστηριότητας αυτής. 

2. Συγκροτείται εκ τριών Αρχιερέων, ενός Ηγουμένου 
Ιερός Μονής και τριών λαϊκών, επιστημόνων εγνωσμένου 
κύρους, εχόντων γνώσεις και εμπειρίαν περί τα οικονο¬ 
μικά και νομικά θέματα. 

3. Πρόεδρος της Επιτροπής είναι ο έχων τα πρεσβεία 
της Αρχιερωσύνης Αρχιερεύς. 

4. Γ ενικός Εισηγητής της Δ.Ε. είναι ο Γ εν. Διευθυντής. 

Απαντα τα θέματα των υπηρεσιών της Ε.Κ.Υ.Ο. δια 

την λήψιν αποφάσεων εισηγείται ο Γ ενικός Διευθυντής, 
τηρουμένων των διαδικασιών της ιεραρχικής προωθή- 
σεώς των. 

5. Γραμματεύς ορίζεται υπό της Δ.Ε. κληρικός η λαϊκός 
της Υπηρεσίας ταύτης. 

Αρθρον 6 

Συγκρότησις της Δ.Ε. 

1. Τα Μέλη της Δ.Ε. διορίζονται μετά των αναπληρω¬ 
τών αυτών, δϊ αποφάσεως της Διαρκούς Ιερός Συνόδου 
(Δ.Ι.Σ.), δια μίαν τριετίαν, δυναμένην να ανανεούται. 

2. Η Δ.Ι.Σ. δύναται, δϊ ητιολογημένης αποφάσεως Αυ¬ 
τής, να αντικαταστήση, ωρισμένα ή άπαντα τα Μέλη 
της Δ.Ε., τακτικά ή αναπληρωματικά, δια το υπόλοιπον 
της θητείας των, εφ’ όσον συντρέχει αποχρών προς 
τούτο λόγος. 

Άρθρον 7 

Λειτουργία της Δ.Ε. 

1. Η Δ.Ε. ευρίσκεται εν απαρτία παρόντων τουλάχιστον 
πέντε Μελών αυτής, εξ ων τρία κληρικό. 

2. Αι αποφάσεις αυτής λαμβάνονται κατά πλειονοψηφί¬ 
αν. Εν ισοψηφία υπερισχύει η ψήφος του Προέδρου. 

3. Ενισχυμένη πλειοψηφία τουλάχιστον εκ πέντε ψή¬ 
φων απαιτείται: 

α. Δια τας δικαιοπραξίας της παρ. 2 και της παρ. 3 
στοιχ. δ τοΰ άρθρου 8 του παρόντος. 

β. Δια την χρήσιμοποίησιν των διαθεσίμων ή των κον- 
δυλίων εκ του Προϋπολογισμού της Ε.Κ.Υ.Ο. προς αγο¬ 
ράν κινητών αξιών ή ακινήτων. 

γ. Δια την αγοράν ή πώλησιν ή αξιοποίησιν ή μετατρο¬ 
πήν μετοχών δια την κατασκευήν κτηρίων και έργων 
υποδομής, αγοράν ακινήτων κ.λ.π. 

δ. Δια την συμμετοχήν της Εκκλησίας της Ελλάδος 
εις επιχειρήσεις, δια την υπ’ Αυτής ίδρυσιν Α.Ε. ή Ε.Π.Ε., 
δϊ επιχορηγήσεις άνω των τριάκοντα χιλιάδων ΕΥΡΩ 
(“30.000,00” €), δια την μείωσιν η διατήρησιν σταθερού 
μισθώματος δια χρονικόν διάστημα μέχρι δύο ετών, δια 
την πώλησιν ακινήτων, δια τον δανεισμόν υπό Πιστωτι¬ 
κών ή Επενδυτικών Ιδρυμάτων, δια την χορήγησιν εγγυ¬ 
ήσεων υπό της Ιδίας υπέρ των εκκλησιαστικών Α.Ε. ή 
Ε.Π.Ε. και δια την παραχώρησιν ακινήτων προς διαχείρι- 
σιν από τας εκκλησιαστικός Α.Ε. ή Ε.Π.Ε. 

ε. Δια την συμμετοχήν εις ομόλογα, αμοιβαία κεφά¬ 
λαια, Γθροε και εν γένει εις νέα τραπεζικά προϊόντα. 


4. Τα Πρακτικά εκάστης Συνεδριάσεως καταχωρίζο¬ 
νται εις Η/Υ και ΟΩ και εκτυπούμενα βιβλιοδετούνται 
μετά των συνοδευτικών στοιχείων εκάστου θέματος, 
επικυρούνται δε κατά την έναρξιν της επομένης Συνε- 
δριάσεως και εν συνεχεία υπογράφονται δεόντως. Τα 
Πρακτικά τηρούνται εις δύο πρωτότυπα, εξ ων το μεν εν 
εις το Αρχείον της Γραμματείας της Δ.Ε. το δε έτερον 
εις το Κεντρικόν Αρχείον της Υπηρεσίας. Ενυπόγραφα 
αντίγραφα τούτων εκδίδει ο Γ ραμματεύς της Δ.Ε. κατό¬ 
πιν εντολής του Γ εν. Διευθυντού. 

Επί επειγόντων θεμάτων τα Πρακτικά συντάσσονται και 
επικυρούνται αυθημερόν υπό του Προέδρου της Δ.Ε., του 
Γ εν. Διευθυντού της Υπηρεσίας και του Γ ραμματέως. 

5. Επείγοντα θέματα εκτός ημερήσιας διατάξεως, συ- 
ζητούνται εις την Δ.Ε. μετά από πρότασιν του Προέδρου 
και ομόφωνον γνώμην των Μελών Της. 

6. Τα Μέλη της Δ.Ε. δύνανται να αιτούνται από τον 
Γεν. Διευθυντήν η τας αρμοδίας Διευθύνσεις πάντα τα 
χρήζοντα μελέτης στοιχεία εκ των φακέλλων των υπό 
εξέτασιν θεμάτων της Ημερήσιας Διατάξεως, προκειμέ- 
νου να διαμορφώσουν γνώμην επ’ αυτών. 

Άρθρον 8 

Αρμοδιότητες της Δ.Ε. 

1. α. Η Διοικούσα Επιτροπή αποφασίζει επί παντός 
θέματος αναγομένου εις τας εν άρθρω 2 του παρό¬ 
ντος Κανονισμού περιγραφομένας αρμοδιότητας της 
Υπηρεσίας ταύτης. 

β. Αι αποφάσεις λαμβάνονται κατόπιν γραπτών Εισηγή¬ 
σεων του Γ εν. Διευθυντού της Ε.Κ.Υ.Ο., καταχωρουμένων 
επακριβώς εις τα Πρακτικά. Αι εισηγήσεις προσυπογρά¬ 
φονται υπό των εκάστοτε αρμοδίων Διευθύνσεων και 
περιλαμβάνουν κατά περίπτωσιν και Γνωμοδότησιν του 
Γ ραφείου Νομικών Υποθέσεων. 

2. Αι αποφάσεις της Δ.Ε. είναι οριστικοί, εκτός εάν 
αφορούν εις την αγοράν ή πώλησιν χρεωγράφων, εις 
την αγοράν ή πώλησιν ή αντιπαροχήν ή ανταλλαγήν ακι¬ 
νήτων ή την μακροχρόνιον μίσθωσιν τούτων (αρχικήν μί¬ 
σθωσιν πέραν της δωδεκαετίας ή ανανέωσιν πέραν της 
εξαετίας) ή την μίσθωσιν με μηνιαίον μίσθωμα ανώτερον 
των πέντε χιλιάδων ΕΥΡΩ (5.000,00 €), οπότε χρήζουν 
της εγκρίσεως της Δ.Ι.Σ. δια να καταστούν οριστικοί. 

3. Η Διοικούσα Επιτροπή: 

α. Εγκρίνει τούς γενικούς Όρους των Διακηρύξεων 
των πλειοδοτικών η μειοδοτικών Διαγωνισμών μετά των 
σχετικών τευχών. 

β. Εγκρίνει τα αποτελέσματα των δημοπρασιών και δι¬ 
αγωνισμών των αφορώντων εις δικαιοπραξίας της παρ. 
2 του παρόντος άρθρου ή εις μισθώσεις ακινήτων με 
μηνιαίον μίσθωμα άνω των χιλίων ΕΥΡΩ (1.000,00 €). 

γ. Ψηφίζει αφ’ ενός μεν τον Προϋπολογισμόν και αφ’ 
ετέρου τον Απολογισμόν και τον Ισολογισμόν εκάστου 
έτους, τούς οποίους υποβάλλει εις την Δ.Ι.Σ. προς έγκρι- 
σιν. Ο Προϋπολογισμός, ο Απολογισμός και ο Ισολο¬ 
γισμός συνοδεύονται υπό αντιστοίχων Εκθέσεων της 
Οικονομικής Επιθεωρήσεως. 

δ. Αποφασίζει περί δικαστικών και εξωδίκων συμβιβα¬ 
σμών, διαιτησίας, παραιτήσεων από δικαίωμα αγωγής 
η ένδικα μέσα, που έχουν σχέσιν με την εν γένει εκκλη¬ 
σιαστικήν περιουσίαν. 

ε. Τροποποιεί τον Εσωτερικόν Κανονισμόν συστάσε- 
ως των θέσεων του προσωπικού και της ειδικωτέρας 

διαρθρώσεως και λειτουργίας των επί μέρους Διευθύν¬ 
σεων και Γραφείων της Υπηρεσίας ταύτης, τον οποίον 
εγκρίνει η Δ.Ι.Σ. 

ς. Προτείνει εις την Δ.Ι.Σ. τον διορισμόν τακτικών υπαλ¬ 
λήλων εις υπαρχούσας κενός οργανικός θέσεις μονίμου 
ή ειδικού επιστημονικού ή βοηθητικού προσωπικού, ως 
και την πρόσληψιν προσωπικού με σύμβασιν εργασίας 
ωρισμένου χρόνου άνω των οκτώ μηνών ή με σύμβασιν 
έργου. 

ζ. Αποφασίζει δια την πρόσληψιν προσωπικού εις την 
Ε.Κ.Υ.Ο. με συμβάσεις εργασίας ωρισμένου χρόνου, μη 
υπερβαινούσας τούς οκτώ μήνας ή συμβάσεως έργου, 
προς αντιμετώπισιν απροβλέπτου ή επειγούσης ή ειδι¬ 
κής υπηρεσιακής ανάγκης. 

η. Αποφασίζει δια την ανανέωσιν των συμβάσεων του 
προσωπικού, την σύναψιν συμβάσεων με Ιατρόν εργασί¬ 
ας και ημερομίσθιον εργατοτεχνικόν προσωπικόν. 

θ. Εγκρίνει τας δαπάνας ποσών από είκοσι χιλιάδων 
ΕΥΡΩ (20.000,00 €) έως πεντήκοντα χιλιάδων ΕΥΡΩ 
(50.000,00 €). Δί ανωτέρας του ποσού αυτού δαπάνας 
εισηγείται εις την Δ.Ι.Σ. την έγκρισίν των. 

ι. Εγκρίνει, προς αντιμετώπισιν μικροδαπανών είτε 
της Αρχιγραμματείας της Ιεράς Συνόδου, είτε των Συ¬ 
νοδικών Επιτροπών, είτε της Ε.Κ.Υ.Ο., την προκαταβο¬ 
λήν ποσού έως επτά χιλιάδων ΕΥΡΩ (7.000,00 €), επί 
αποδόσει λογαριασμού, του οποίου υπόλογος είναι ο 
εκάστοτε οριζόμενος διαχειριστής αυτού. 

ια. Μελετά και εγκρίνει τας προτεινομένας διεθνείς 
συμμέτοχός οικονομικού, επικοινωνιακού και πολιτιστι¬ 
κού χαρακτήρος μετά των Πατριαρχείων και των λοι¬ 
πών Ορθοδόξων Εκκλησιών, κατά το άρθρ. 2 παρ. 3 του 
παρόντος Κανονισμού. 

ιβ. Κατόπιν Εισηγήσεως του Γ εν. Διευθυντού ορίζει 
ένα των Διευθυντών ως αναπληρωτήν του απουσιά- 
ζοντος ή δί οιανδήποτε αιτίαν κωλυομένου Γ εν. Διευ- 
θυντού. 

ιγ. Ενεργεί, ητιολογημένως, ό,τι ενδείκνυται δια την 
εύρυθμον λειτουργίαν της Υπηρεσίας. 

Άρθρον 9 

Αρμοδιότητες του Προέδρου της Δ.Ε. 

1. Ο Πρόεδρος της Δ.Ε.: 

α. Προεδρεύει των τακτικών και εκτάκτων Συνεδριά¬ 
σεων της Δ.Ε., αναπληρούμενος υπό του νομίμου ανα- 
πληρωτού του. 

β. Συγκαλεί εις τακτικός συνεδριάσεις την Δ.Ε. άπαξ 
τουλάχιστον του μηνός, εκτάκτως δε οσάκις ήθελε κρί¬ 
νει αναγκαίον. 

γ. Ο Πρόεδρος της Δ.Ε. και ο Γεν. Διευθυντής είναι 
σύνδεσμοι μεταξύ της Ε.Κ.Υ.Ο. και της Συνοδικής Επι¬ 
τροπής επί των Οικονομικών. 

δ. Συνεργάζεται μετά του Γ εν. Διευθυντού της Υπηρε¬ 
σίας δια την σύνταξιν της Ημερήσιας Διατάξεως της 
Δ.Ε., την οποίαν υπογράφει και συγκοινοποιεί μετά της 
Προσκλήσεως προς τα Μέλη αυτής, δί οιουδήποτε προ- 
σφόρου μέσου, τουλάχιστον τέσσαρας (4) ημέρας προ 
της Συνεδριάσεως. 

ε. Ελέγχει την απαρτίαν της Συνεδριάσεως και φρο¬ 
ντίζει δια την τήρησιν των Πρακτικών, έχων την απο¬ 
κλειστικήν περί τούτων ευθύνην. 

ς. Υπογράφει συμβάσεις εχούσας αντικείμενον άνω του 
ποσού του ενός εκατομμυρίου ΕΥΡΩ (1.000.000,00 €). 


ζ. Εγκρίνει δαπάνας ποσού άνω των δέκα χιλιάδων 
ΕΥΡΩ (10.000,00 €) και μέχρι του ποσού των είκοσι χιλι¬ 
άδων ΕΥΡΩ (20.000,00 €). 

η. Αποφαίνεται, ως τελικός κριτής, επί των Εκθέσεων 
Υπηρεσιακής Ικανότητος των Διευθυντών και των Οικο¬ 
νομικών Επιθεωρητών. 

0. Συνεννοείται μετά του Γ εν. Διευθυντού δια παν θέ¬ 
μα το οποίον κατά την κρίσιν του χρήζει προωθήσεως 
ή θα συμβάλη εις την πλέον εύρυθμον λειτουργίαν της 
Υπηρεσίας. 

2. Δια κοινής Αποφάσεως του Προέδρου και του Γ εν. 
Διευθυντού της Ε.Κ.Υ.Ο. δύναται να ασκήται αρμοδιό- 
της της Δ.Ε., μετά από προηγουμένην ενημέρωσιν του 
Προέδρου της Δ.Ι.Σ., επί θεμάτων ζωτικής σημασίας ή 
μη δεκτικών αναβολής και εφ’ όσον δεν είναι εφικτή η 
σύγκλισις της Δ.Ε., ανακοινουμένων των Αποφάσεων 
αυτών εις την πρώτην μετά ταύτα Συνεδρίαν της Δ.Ε. 
και εγκρινομένων υπ’ αυτής. 

3. Δια κοινής εισηγήσεως του Προέδρου και του Γ εν. 
Διευθυντού προτείνονται εις την Δ.Ε. αι διεθνείς συμ¬ 
μέτοχοι της Ε.Κ.Υ.Ο. οικονομικού, επικοινωνιακού και 
πολιτιστικού χαρακτήρος. 

4. Κατόπιν προσκλήσεως του Προέδρου δύνανται να 
συμμετέχουν μετά γνώμης και άνευ ψήφου εις συνεδρι¬ 
άσεις της Δ.Ε. ειδικοί επιστήμονες, Σύμβουλοι της Εκ¬ 
κλησίας της Ελλάδος, ως επίσης και αναπληρωματικά 
μέλη της Δ.Ε. 

ΓΕΝΙΚΗ ΔΙΕΥΘΥΝΣΙΣ 
Αρθρον 10 

1. Η θέσις του Γ ενικού Διευθυντού (μία) πληρούται δια 
μίαν τριετίαν, ανανεουμένην κατά την κρίσιν της Δ.Ι.Σ., 
είτε εκ των Διευθυντών της Υπηρεσίας, είτε δί απευθεί¬ 
ας διορισμού, υπό της Δ.Ι.Σ., επιστήμονος εγνωσμένου 
κύρους και ήθους, με εξαιρετικήν δημοσίαν προσφοράν, 
διοικητικήν ικανότητα και πίστιν εις την προαγωγήν του 
έργου της Εκκλησίας. 

2. Εις την θέσιν αυτήν δύναται να διορισθή, υπό της Δ.Ι.Σ. 
και κληρικός παντός βαθμού, με ανάλογα προσόντα. 

Αρθρον 11 

Αρμοδιότητες Γ ενικού Διευθυντού 

Ο Γ ενικός Διευθυντής ασκεί τας ακολούθους αρμο¬ 
διότητας: 

1. Διευθύνει, ασκεί την εποπτείαν επί των υπαγομένων 
εις την Ε.Κ.Υ.Ο. Διευθύνσεων και Γ ραφείων και παρακο¬ 
λουθεί, εις το πλαίσιον των εκάστοτε εντολών της Δ.Ι.Σ., 
τα της πορείας και των αποτελεσμάτων (ως εκπρόσω¬ 
πος του μετόχου - Εκκλησίας της Ελλάδος) των ιδρυο- 
μένων υπό της Δ.Ι.Σ. Α.Ε. και Ε.Π.Ε., των διαχειριζομένων 
περιουσιακά στοιχεία ή θέματα οικονομικού ή επικοινω- 
νιακού ή πολιτιστικού χαρακτήρος της Εκκλησίας της 
Ελλάδος ή των φορέων Αυτής των επιχορηγουμένων 
εκ του Προϋπολογισμού της Ε.Κ.Υ.Ο. με ποσοστόν άνω 
του 20% του συνολικού Προϋπολογισμού των. 

2. Εισηγείται προς την Δ.Ε. τας υπό των Διευθύνσεων 
και Γ ραφείων υποβαλλομένας υποθέσεις και παρίσταται 
εις τας Συνεδριάσεις αυτής άνευ ψήφου. 

3. Εισηγείται εις τον Πρόεδρον της Δ.Ε. τα θέματα 
της Ημερήσιας Διατάξεως εκάστης Συνεδριάσεως και 
ενημερώνει τούτον ως και την Δ.Ε. περί των στοιχείων 
των οικείων φακέλλων. 

4. Παρακολουθεί την εξέλιξιν των διεθνών οικονομι¬ 
κών, επικοινωνιακών και πολιτιστικών συμπράξεων της 
Εκκλησίας της Ελλάδος - Ε.Κ.Υ.Ο. μετά των άλλων Ορθο¬ 
δόξων Εκκλησιών και εισηγείται δεόντως εις την Δ.Ε. 

5. Συντάσσει κατ' έτος τας Υπηρεσιακός Εκθέσεις των 
Διευθυντών και των Προϊσταμένων των απ' ευθείας υπα- 
γομένων εις την Γεν. Διεύθυνσιν Γραφείων. 

6. Εκτελεί τας αποφάσεις της Δ.Ε. και της Δ.Ι.Σ. αι 
οποίαι είναι υποχρεωτικοί. 

7. Υπογράφει απάσας τας συμβάσεις τας εχούσας αντι- 
κείμενον μέχρι του ποσού του ενός εκατομμυρίου ΕΥΡΩ 
(1.000.000,00 €), κατόπιν δε πληρεξουσιοδοτήσεως του 
Προέδρου ή της Δ.Ε. και άνω του ποσού αυτού. 

8. Προβαίνει εις ανανέωσιν των πάσης φύσεως κατα¬ 
θέσεων, ομολόγων και λοιπών αξιογράφων. 

9. Αποφασίζει με την Διεύθυνσιν Οικονομικών δια 
συμμετοχήν εις την αύξησιν του Μετοχικού Κεφαλαίου 
των Τραπεζικών και λοιπών Πιστωτικών Ιδρυμάτων, των 
οποίων η Εκκλησία της Ελλάδος κατέχει μετοχάς. Αι 
πράξεις της Γ εν. Διευθύνσεως των παρ. 8 και 9 δύνα- 
νται να λάβουν χώραν μόνον κατόπιν ομοφώνου εξου- 
σιοδοτήσεως της Δ.Ε. λαμβανομένης κατά την πρώτην 
Συνεδρίαν αυτής εκάστου έτους. Αι εν λόγω αποφάσεις 
της Γ εν. Διευθύνσεως ανακοινούνται εις την Δ.Ε. κατά 
την αμέσως επομένην της λήψεως αυτών Συνεδρίαν 
ταύτης και εγκρίνονται υπ’ αυτής. 

10. Εγκρίνει δαπάνας μέχρι του ποσού των δέκα χιλι¬ 
άδων ΕΥΡΩ (10.000,00 €), απαγορευμένης της κατατμή- 
σεως του ποσού της αυτής δαπάνης καθ’ όλον το έτος, 
μη θεωρουμένης όμως ως κατατμήσεως της πληρωμής 
των νομίμων αποδοχών (μισθών, επιδομάτων, προσαυξή- 
σεων, κρατήσεων δί Ασφαλιστικά Ταμεία κ.λ.) των υπαλ¬ 
λήλων της I. Συνόδου και της Ε.Κ.Υ.Ο., της καταβολής 
υποτροφιών, αποζημιώσεων εις Μέλη της Δ.Ι.Σ. ή της 
Δ.Ε. ή Επιτροπών, δαπανών εκ δικαστικών αποφάσεων 
και προστίμων ή ετέρων δαπανών προκυπτουσών κα¬ 
τά διαφορετικά διαστήματα, ως λ.χ. αι πάσης φύσεως 
συνδρομαί, η αποστολή εγγράφων, βιβλίων ή εντύπων, 
η δημοσίευσις ανακοινώσεων κ.λ„ η αγορά καυσίμων, 
η πληρωμή κοινοχρήστων δαπανών και δαπανών προς 
Οργανισμούς κοινής ωφελείας, η πληρωμή δαπανών 
συντηρήσεως ανελκυστήρων, κλιματιστικών, υδραυλι¬ 
κών, ξυλουργικών, ηλεκτρολογικών και λοιπών εγκατα¬ 
στάσεων, ως και εν γένει επισκευής και συντηρήσεως 
ακινήτων ιδιοκτησίας της Εκκλησίας της Ελλάδος, εφ’ 
όσον αφορούν εις διαφορετικόν κτίριον ή διαφορετικόν 
ακίνητον του αυτού κτιρίου ή διαφορετικόν αντικείμε- 
νον εργολαβίας, η πληρωμή δαπανών προμήθειας ηλε- 
κτρομηχανολογικού υλικού και προγραμμάτων Η/Υ, η 
καταβολή μισθωμάτων δια χρονομισθώσεως (Ιοαείηρ), 
η συντήρησις και επισκευή υπηρεσιακών αυτοκινήτων, η 
προμήθεια αναλωσίμων ειδών γραφείου, ανταλλακτικών, 
ειδών καθαριότητος, η αγορά δώρων δια εθιμοτυπικούς 
λόγους, αι δαπάναι δημοσίων σχέσεων, φιλοξενίας, δε¬ 
ξιώσεων και οδοιπορικών εξόδων, είτε διαφορετικών 
προσώπων είτε των αυτών μεν αλλά κατά διαφορετικά 
διαστήματα, αι δαπάναι εθιμοτυπίας, συνεδρίων, ημερί¬ 
δων, εκπαιδεύσεως και μετεκπαιδεύσεως προσωπικού 
κ.λ.π. 

Τα ως άνω ισχύουν και δια τας δαπάνας τας αναγομέ- 
νας εις την αρμοδιότητα του Προέδρου ή της Δ.Ε. 


11. Εις επειγούσας περιπτώσεις αποστολής εντός η 
εκτός Ελλάδος Εκπροσώπων της Εκκλησίας της Ελλά¬ 
δος ή Επιτροπών δύναται να εκδίδη Χρηματικά Εντάλ¬ 
ματα Προκαταβολής μέρους ή του συνόλου της προβλε- 
πομένης δαπάνης, επί αποδόσει λογαριασμού παρά του 
υπολόγου αυτής. Η απόφασις αυτή θα κοινοποιήται εις 
την Δ.Ε. κατά την αμέσως μετά την λήψιν ταύτης Συνε¬ 
δρίαν αυτής και θα εγκρίνεται υπ’ αυτής. 

12. Αναθέτει, μετά από Εισήγησιν Επιτροπής αποτε- 
λουμένης υπό των Διευθυντών Διοικήσεως, Περιουσίας 
και Οικονομικών, την φύλαξιν των ακινήτων, μεταλλείων 
κ.λπ. εις πεπειραμένους φύλακας και τον καθαρισμόν 
των ακινήτων (κτηρίων, οικοπέδων, δασών) εις κατάλ¬ 
ληλα συνεργεία. 

13. Αποφασίζει περί της προκηρύξεως πλειοδοτικών 
διαγωνισμών εκμισθώσεως εκκλησιαστικών ακινήτων, 
εγκρίνει τα αποτελέσματα αυτών, εφ’ όσον το μηνιαί- 
ον μίσθωμα δεν υπερβαίνει το ποσόν των χιλίων ΕΥΡΩ 
( 1 . 000,00 €). 

14. Μονογράφει πάντα τα εισερχόμενα έγγραφα και 
υπογράφει τα εξερχόμενα. 

15. α. Εκπροσωπεί την Εκκλησίαν της Ελλάδος, ως το 
καθ’ όλου Εκκλησιαστικόν Ν.Π.Δ.Δ. επί των θεμάτων της 
εκκλησιαστικής περιουσίας, ενώπιον παντός Δικαστηρί¬ 
ου και πάσης Διοικητικής Αρχής, κατόπιν προηγουμένης 
εγγράφου εξουσιοδοτήσεως του Αρχιεπισκόπου. 

β. Αποφασίζει, κατόπιν Εισηγήσεως του Γ ραφείου Νο¬ 
μικών Υποθέσεων ή των υπ’ αυτόν Διευθύνσεων, περί 
της εγέρσεως αγωγών υπό της Εκκλησίας της Ελλάδος, 
ασκήσεως ενδίκων μέσων και λήψεως παντός δικαστι¬ 
κού μέτρου προς διασφάλισιν της εκκλησιαστικής περι¬ 
ουσίας, ενημερώνων κατά τακτά χρονικά διαστήματα 
δια τας εν λόγω ενεργείας του την Δ.Ε. 

γ. Διορίζει και παρέχει γενικήν ή μερικήν εξουσιοδό¬ 
τησή και πληρεξουσιότητα εις δικηγόρους, είτε του 
Γρ. Νομικών Υποθέσεων της Ε.Κ.Υ.Ο. είτε εξωτερικούς, 
ίνα εκπροσωπούν την Εκκλησίαν της Ελλάδος, ενώπιον 
παντός Δικαστηρίου και εξωδίκως, δια πάσαν υπόθεσιν 
υποκειμένην εις την διαχείρισιν της Ε.Κ.Υ.Ο. 

16. Κινεί την πειθαρχικήν διαδικασίαν κατά των υποκει¬ 
μένων εις αυτόν υπαλλήλων της Υπηρεσίας. 

17. Ενημερώνει δις του έτους την Δ.Ε. περί της εν γένει 
καταστάσεως της Υπηρεσίας, των στόχων, των επιδιώ- 
ξεών της και της πορείας του Προϋπολογισμού. 

18. Συγκροτεί Επίτροπός καί Συμβούλια προς αντιμετώ- 
πισιν προκυπτόντων εκάστοτε ζητημάτων, των οποίων 
η θεραπεία έχει ανατεθή υπό της Δ.Ι.Σ. ή της Δ.Ε. εις 
τας Υπηρεσίας της Ε.Κ.Υ.Ο., ή κρίνονται αναγκαίοι υπό 
της Γ ενικής Διευθύνσεως δια την προώθησιν του έργου 
της Υπηρεσίας. 

19. Τοποθετεί το τακτικόν και το έκτακτον προσωπι¬ 
κόν της Ε.Κ.Υ.Ο. εις τας Διευθύνσεις, Τμήματα, Γ ραφεία 
και την Γραμματείαν της Οικονομικής Επιθεωρήσεως 
(Κανονισμός 125/1999). 

20. Δί αποφάσεώς του, γνωστοποιουμένης προς τον 
Πρόεδρον και την Δ.Ε., αναθέτει κατά τας ανάγκας της 
Υπηρεσίας προσωρινώς καθήκοντα Διευθυντών, Τμημα- 
ταρχών η Προϊσταμένων Γ ραφείων. Επίσης δύναται να 
εκχωρή μέρος των αρμοδιοτήτων του εις Διευθυντάς, 
Τμηματάρχας ή Προϊσταμένους Γ ραφείων δια συγκεκρι- 
μένον ή αόριστον χρόνον. 

ΔΙΕΥΘΥΝΣΕΙΣ 

Αρθρον 12 

Διευθυνταί 

1. Αι θέσεις των Διευθυντών (τέσσαρες) πληρούνται, 
είτε δια προαγωγής των εχόντων τα νόμιμα προσόντα 
υπαλλήλων, είτε δί απευθείας διορισμού, επί τριετεί 
θητεία, επιστημόνων με εξαιρετικόν ήθος, διοικητικήν 
ικανότητα και πίστιν εις την προαγωγήν του έργου της 
Εκκλησίας. 

Εις τας θέσεις αυτός δύνανται να ορισθούν και κληρι¬ 
κοί, με ανάλογα προσόντα. 

2. Οι Διευθυνταί: 

α'. Παρακολουθούν, ελέγχουν, εποπτεύουν και συντονί¬ 
ζουν τας υπ’ αυτούς Διευθύνσεις, Τμήματα και Γραφεία. 

β'. Τηρούν με ακρίβειαν τους διέποντας το Εκκλησι¬ 
αστικόν Ν.Π. της Εκκλησίας της Ελλάδος Νομούς και 
Κανονισμούς και ευθύνονται δια τας προς την Γ εν. Δι- 
εύθυνσιν εισηγήσεις των. 

γ'. Συντάσσουν τας υπηρεσιακός εκθέσεις των υπ' αυ¬ 
τούς Τμηματαρχών και Προϊσταμένων Γραφείων. 

δ'. Εισηγούνται προς τον Γ ενικόν Διευθυντήν ό,τι εν- 
δείκνυται δια την προστασίαν, ασφάλειαν και αξιοποί- 
ησιν των περιουσιακών στοιχείων της Εκκλησίας της 
Ελλάδος και την εύρυθμον και αξιόπιστον λειτουργίαν 
των Διευθύνσεών τους. 

Αρθρον 13 

Τμηματάρχαι και Προϊστάμενοι Γραφείων 

1. Οι Τμηματάρχαι και οι Προϊστάμενοι των Γραφείων 
έχουν τας αντιστοίχους προς τούς Διευθυντάς ευθύνας 
και αρμοδιότητας δια τα υπ’ αυτούς Τμήματα και Γρα¬ 
φεία. 

2. Ούτοι συντάσσουν τας υπηρεσιακός εκθέσεις των 
υπ’ αυτούς υπηρετούντων υπαλλήλων. 

Αρθρον 14 

Οι Διευθυνταί, οι Τμηματάρχαι και οι Προϊστάμενοι 
Γ ραφείων αναφέρονται δια πάσαν ενέργειάν των εις 
τον Γ εν. Διευθυντήν, συμφώνως προς την σύνθετον δι¬ 
οικητικήν διαδικασίαν, υπέχοντες υποχρέωσιν δια την 
υποβολήν γραπτών εισηγήσεων. 

Αρθρον15 

Διεύθυνσις Διοικήσεως 

Εις την Διεύθυνσιν ταύτην υπάγονται: 

1. Τμήμα Διαχειρίσεως Προσωπικού: 

α. Παρακολουθεί την υπηρεσιακήν κατάστασιν του προσω¬ 
πικού και εισηγείται ή εκτελεί τας νομίμους ενεργείας. 

β. Τηρεί τους υπηρεσιακούς φακέλλους του προσω¬ 
πικού. 

γ. Επιμελείται του νομίμου και κανονικού διορισμού, 
ή της προσλήψεως του προσωπικού, της λήξεως της 
υπηρεσιακής σχέσεως τούτου, καθώς και της παρακο- 
λούθησεως της καταλληλότητος και αποδοτικότητός 
του. 

δ. Εποπτεύει τα της ορθής τηρήσεως των όρων ασφα¬ 
λείας, υγιεινής, και καλής λειτουργίας των χώρων ερ¬ 
γασίας, ως επίσης και τα της ευπρεπούς παρουσίας 
και συμπεριφοράς του πόσης φύσεως προσωπικού της 
Ε.Κ.Υ.Ο. 

ε. Εκδίδει απάσας τας Βεβαιώσεις και τα Πιστοποιη¬ 
τικά της Υπηρεσίας. 


ς. Εισηγείται την κατάρτισιν και τροποποίησιν του Εσωτε¬ 
ρικού Κανονισμού Αξιολογήσεως και Αποδόσεως Εργασίας 
του Προσωπικού. 

ζ. Επιλαμβάνεται των γενικωτέρων θεμάτων της Διοικήσεως 
και της Οργανώσεως της Υπηρεσίας. 

2 Τμήμα Προμηθειών: 

α. Επιλαμβάνεται απασών των Προμηθειών κατά τας νομί¬ 
μους διαδικασίας. 

β. Παρακολουθεί την παραλαβήν και ασφαλή αποθήκευσιν 
των υλικών. 

γ. Τηρεί τα Βιβλία Επίπλων, Μηχανημάτων, Σκευών, Οχημά¬ 
των, Ηλεκτρομηχανολογικού Εξοπλισμού κλ. 

δ. Εισηγείται την κατάρτισιν και τροποποίησιν του Εσωτε¬ 
ρικού Κανονισμού Προμηθειών. 

3. Τμήμα Μηχανοργανώσεως: 

α. Παρακολουθεί την καλήν κατάστασιν του ηλεκτρονικού 
εξοπλισμού, την αποτελεσματικότητα του λογισμικού των Η/Υ, 
ως και την αξιοποίησιν και αναβάθμισιν τούτου. 

β,Έχει την ευθύνην της ασφαλείας και της τηρήσεως του 
Ηλεκτρονικού Κεντρικού Αρχείου της Ε.Κ.Υ.Ο., ως και της λει¬ 
τουργίας του Φωτοτυπείου. 

γ. Οργανώνει και παρακολουθεί την εκπαίδευσιν και μετεκ¬ 
παίδευσή του προσωπικού εις Η/Υ και εις τα προγράμματα 
Πληροφορικής. 

4. Γραφείον Πρωτοκόλλου και Διεκπεραιώσεως: 

α. Παραλαμβάνει, πρωτοκολλεί, διανέμει και αρχειοθετεί 
πάντα τα εισερχόμενα και εξερχόμενα έγγραφα και Αποφά¬ 
σεις της Υπηρεσίας. 

β. Φέρει την ευθύνην της επισήμου Σφραγίδος της Υπηρε¬ 
σίας και του Εμπιστευτικού Πρωτοκόλλου, υπό την άμεσον 
επίβλεψιν του Διευθυντού Διοικήσεως. 

Αρθρον 16 

Διεύθυνσις Περιουσίας 

Εις την Διεύθυνσιν αυτήν υπάγονται: 

1. Τμήμα Αξιοποιήσεως Περιουσίας: 

Συντάσσει ητιολογημένας προτάσεις (από οικονομικής, τε¬ 
χνικής και νομικής απόψεως) περί της αποδόσεως και αναπτύ- 
ξεως της εκκλησιαστικής περιουσίας και της εν γένει ωφέλει¬ 
ας εκ της αγοράς ακινήτων ή της ανοικοδομήσεως, αντιπα¬ 
ροχής ή πωλήσεως περιουσιακών στοιχείων της Εκκλησίας 
της Ελλάδος. 

2 Τμήμα Κτηματολογίου: 

α. Παρακολουθεί και καταγράφει την κατάστασιν των ακινή¬ 
των της εκκλησιαστικής περιουσίας, τηρεί μετά πάσης υπευθυ- 
νότητος το Εκκλησιαστικόν Κτηματολόγιον και είναι υπεύθυ¬ 
νον δια την ασφαλή αρχειοθέτησιν των στοιχείων αυτού. 

β. Οι εργαζόμενοι εις το τμήμα αυτό υπό πάσαν σχέσιν ερ¬ 
γασίας, είναι υπεύθυνοι δια την φύλαξιν των κτηματολογικών 
στοιχείων και την παρακολούθησιν και τήρησιν της περί Εθνι¬ 
κού Κτηματολογίου νομοθεσίας. 

3. Τμήμα Διαχειρίσεως ακινήτων: 

α. Ενεργεί τα δέοντα δια την εκμίσθωσιν των ακινήτων και 
παρακολουθεί τας μισθώσεις και την ορθήν εφαρμογήν των 
μισθωτικών συμβάσεων. 

β. Λαμβάνει ή εισηγείται τα προσήκοντα μέτρα κατά των 
ασυνεπών μισθωτών εν συνεργασία με το Γ ραφείον Νομικών 
Υποθέσεων. 

γ. Παρακολουθεί την συντήρησιν και καλήν λειτουργίαν 
των ακινήτων εν συνεργασία με το Τμήμα Συντηρήσεων και 
Επιβλέψεων. 

4. Γραφείον Ασφαλειών, Στατιστικής και Αναλύσεων: 
α. Παρακολουθεί την εφαρμογήν του Προγράμματος 
Διαχειρίσεως των ακινήτων. 

β. Παρακολουθεί και ελέγχει την ασφάλισιν των ακι¬ 
νήτων και την κατάρτισιν των πόσης φύσεως ασφαλι¬ 
στικών συμβολαίων της Υπηρεσίας. 

γ. Τηρεί στατιστικά στοιχεία και προβαίνει εις αναλύ¬ 
σεις της αγοράς ακινήτων. 

Αρθρον17 

Διεύθυνσις Οικονομικών 
Εις την Διεύθυνσιν αυτήν υπάγονται: 

1. Τμήμα Λογιστηρίου: 

α. Εφαρμόζει το εκάστοτε ισχύον Λογιστικόν Σχέδιον 
δια τα Ν.Π.Δ.Δ. 

β. Τηρεί τα εκ των νόμων και των Φορολογικών Διατά¬ 
ξεων οριζόμενα Βιβλία και Στοιχεία και εναρμονίζει με 
τα εκάστοτε ισχύοντα τας υποχρεώσεις της Εκκλησίας 
της Ελλάδος. 

γ. Τηρεί με επιμέλειαν τα οικεία λογιστικά Βιβλία, συμ- 
φώνως προς τας εκάστοτε ισχυούσας διατάξεις. 

δ. Παρακολουθεί και ελέγχει τούς λογαριασμούς της 
Υπηρεσίας. 

ε. Τηρεί υποχρεωτικώς ιδιαιτέρους λογαριασμούς χρε- 
ωπιστώσεως δί έκαστον μισθωμένον ακίνητον, ώστε να 
προκύπτη η καθαρά οικονομική θέσις του. 

ς. Παρακολουθεί και καταγράφει επισταμένως μετά 
των λοιπών λογαριασμών και τους λογαριασμούς ενός 
εκάστου των πωλουμένων ή απαλλοτριουμένων ακινή¬ 
των, κατόπιν σχετικού ενημερωτικού Σημειώματος της 
Διευθύνσεως Περιουσίας. 

ζ. Ελέγχει τα παραστατικά των εισπράξεων και εκδί¬ 
δει το ισόποσον Γραμμάτιον Εισπράξεως, το οποίον 
υπογράφει ο εκδότης υπάλληλος, ο Τμηματάρχης και 
ο Διευθυντής Οικονομικών. 

η. Ελέγχει διεξοδικώς την νομιμότητα και την πληρό¬ 
τητα των παραστατικών των δαπανών, κατά τας ισχυ- 
ούσας διατάξεις. 

θ. Εφ’ όσον πληρούνται αι νόμιμοι προϋποθέσεις, εκ¬ 
δίδει Χρηματικόν Ένταλμα Πληρωμής, του ποσού της 
δαπάνης αναγραφομένου ολογράφως και αριθμητικώς. 
Το ΧρηματικόνΈνταλμα μονογράφει ο εκδότης υπάλλη¬ 
λος, ο Τμηματάρχης και ο Διευθυντής Οικονομικών. 

ι. Μετά από έλεγχον της αριθμητικής πληρότητος και 
των εξωτερικών στοιχείων των παραστατικών, ενεργεί, 
βάσει των Γραμματίων, τας εισπράξεις και βάσει των 
Ενταλμάτων, τας πληρωμάς. 

ια. Ευθύνεται δια την τήρησιν του Ταμείου και την 
κατάρτισιν, ημερησίως, Πινάκων των εισπράξεων και 
των πληρωμών. 

2. Τμήμα Προϋπολογισμού - Απολογισμού: 

Καταρτίζει τον Προϋπολογισμόν εκάστου έτους μέχρι 

τέλους Νοεμβρίου του προηγουμένου έτους και τον 
Απολογισμόν και τον Ισολογισμόν εκάστου έτους μέχρι 
τέλους Ιουνίου του επομένου έτους. 

Μετά την επεξεργασίαν τούτων από τον Διευθυντήν 
και τους Τ μηματάρχας υποβάλλεται εις τον Γ εν. Διευ¬ 
θυντήν και την Διεύθυνσιν Οικονομικής Επιθεωρήσεως, 
προκειμένου η τελευταία να συντάξη σχετικήνΈκθεσιν, 
και εν συνεχεία άπαντα υποβάλλονται εις την Δ.Ε. και 
δί Αυτής εις την Δ.Ι.Σ. 


3. Τμήμα Διαθεσίμων και Αξιογράφων: 

α. Παρακολουθεί τας χρηματοοικονομικός εξελίξεις 
τας αφορώσας εις τας καταθέσεις και τα αξιόγραφα 
της Ε.Κ.Υ.Ο. 

β. Εισηγείται την επωφελεστέραν αξιοποίησιν των δι¬ 
αθεσίμων της Κεντρικής Διοικήσεως και προτείνει τα 
επωφελέστερα δανειοληπτικά σχήματα εις το πλαίσιον 
των οικονομικών δραστηριοτήτων της Εκκλησίας της Ελ¬ 
λάδος. 

γ. Τηρεί στατιστικά στοιχεία έχοντα σχέσιν με τας 
συναλλαγάς της Υπηρεσίας με Πιστωτικά και λοιπά Ιδρύ¬ 
ματα και Χρηματοοικονομικούς Φορείς. 

4. Γ ραφείον Εκκαθαρίσεως Αποδοχών: 

α. Εκκαθαρίζει τας αποδοχάς του προσωπικού. 

β. Παρακολουθεί τας προς τα Ασφαλιστικά Ταμεία 
υποχρεώσεις της Ε.Κ.Υ.Ο. 

γ. Τηρεί και παρακολουθεί τον δεσμευμένον λογαρια¬ 
σμόν του “Εφ’ Άπαξ” των τακτικών υπαλλήλων. 

Αρθρον 18 

Διεύθυνσις Τεχνικών Υπηρεσιών 

Εις την Διεύθυνσιν ταύτην υπάγονται: 

1. Τμήμα Μελετών καιΈργων: 

α. Συντάσσει μελέτας και τεύχη δημοπρατήσεως έρ¬ 
γων της Ε.Κ.Υ.Ο. 

β. Παρακολουθεί και ελέγχει την υλοποίησιν των έρ¬ 
γων. 

γ. Οργανώνει και επιβλέπει τα έργα τα εκτελούμενα 
δί αυτεπιστασίας εις κτήρια της Κεντρικής Διοικήσεως 
της Εκκλησίας της Ελλάδος. 

δ. Εισηγείται εις την Διεύθυνσιν Τεχνικών Υπηρεσιών 
την ανάθεσιν μελετών, τεχνικών δελτίων, τευχών δημο¬ 
πρατήσεως, διακηρύξεων ή προδιαγραφών διαγωνισμών 
με πολλαπλός απαιτήσεις ή την επίβλεψιν έργων εις 
εξωτερικά μελετητικά γραφεία και εταιρείας Συμβούλων 
ή εταιρείας της Εκκλησίας της Ελλάδος με συναφές 
προς τα έργα αντικείμενον, οσάκις η σημαντικότης των 
έργων ή ειδικοί τεχνικοί λόγοι ή υπηρεσιακοί αδυναμίαι 
ή σοβαροί ανάγκαι επιβάλλουν τούτο, συμφώνως προς 
το άρθρ. 6 παρ. 5 του ν. 1418/1984, ως ισχύει σήμερον. 

ε. Προετοιμάζει προτάσεις προστασίας, αξιοποιήσε- 
ως και προσβάσεως των εκκλησιαστικών μνημείων, όχι 
μόνον εντός του πλαισίου των προγραμμάτων προσκυ- 
νηματικών περιηγήσεων αλλά και της συντηρήσεως και 
αναδείξεως των θησαυρών της θρησκευτικής μας κλη¬ 
ρονομιάς. 

2. Τμήμα Τοπογραφίας: 

α. Αποτυπώνει άπαντα τα ακίνητα τα διαχειριζόμενα 
υπό της Ε.Κ.Υ.Ο. 

β. Τηρεί τα τοπογραφικά στοιχεία και μελετά τα εκ 
της πολεοδομικής και δασικής νομοθεσίας προκύπτο- 
ντα προβλήματα. 

γ. Οσάκις ειδικοί λόγοι ή σοβαραί υπηρεσιακοί ανάγκαι 
επιβάλλουν τούτο, εισηγείται την ανάθεσιν, εις εξωτερι¬ 
κά Γ ραφεία, τοπογραφικών αποτυπώσεων και συναφών 
μελετών, πολεοδομικού ή μη χαρακτήρος. 

3. Τμήμα Συντηρήσεων και Επιβλέψεων: 

α. Είναι υπεύθυνον δια την καλήν κατάστασιν των 
ακινήτων, τα οποία διαχειρίζεται η Ε.Κ.Υ.Ο. 

β. Παρακολουθεί άπαντα τα υπό των Τεχνικών Υπηρε¬ 
σιών εκτελούμενα έργα επισκευών και συντηρήσεων. 

γ. Καταρτίζει μελέτας και προτείνει λύσεις επί των 
ανακυπτόντων τεχνικών προβλημάτων εις τα κτήρια 
της Εκκλησίας της Ελλάδος. 

4. Γραφείον Ναοδομίας: 

α.ί.. Ελέγχει τούς φακέλλους τούς υποβαλλομένους 
υπό των I. Μητροπόλεων δια την έκδοσιν Αδειών προς 
ανέγερσιν, προσθήκην, διαρρύθμισιν, επισκευήν, αλλα¬ 
γήν χρήσεως, κατεδάφισιν, περίφραξιν, διαμόρφωσιν 
περιβάλλοντος χώρου, κοπήν δένδρων και την αναθεώ- 
ρησιν Αδειών, δια τα κατά την παρ. 2 του άρθρ. 47 του 
ν. 590/1977 και την παρ. 14 του άρθρ. 5 του ν. 2940/2001 
οικοδομήματα και εκδίδει τας Πράξεις εγκρίσεως τού¬ 
των. 

ϋ.. Εκδίδει Πράξεις διακοπής οικοδομικών εργασιών, 
οσάκις κριθή τούτο αναγκαίον. 

μι.. Χορηγεί αδείας δια την νομιμοποίησιν αυθαιρέτων 
εκκλησιαστικών κτισμάτων, αφού θα έχουν εξαιρεθή 
ταύτα προηγουμένως της κατεδαφίσεως απο τας αρ¬ 
μοδίας Κρατικός Υπηρεσίας και θα έχουν καταβληθή 
τα εκ των νόμων προβλεπόμενα ποστιμα. 

ιν. Εγκρίνει την εκτέλεσιν καλλιτεχνικών έργων, ως 
λ.χ. αγιογραφήσεως, ξυλογλυπτικής ή μαρμαρογλυπτι¬ 
κής κ.λ. 

ν. Θεωρεί τα Στελέχη Οικοδομικών Αδειών δια την 
σύνδεσιν με τα Δίκτυα κοινής ωφελείας. 

β. Τας υποβαλλομένας προς έγκρισιν μελέτας θεωρεί η 
Επιτροπή Έργων, κατόπιν γραπτής Εισηγήσεως των εκά- 
στοτε αρμοδίων μηχανικών του Γ ραφείου Ναοδομίας. 

γ. Άπασαι αι ως άνω Άδειαι, Εγκρίσεις, Πράξεις και Θεω¬ 
ρήσεις υπογράφονται υπό του Γ εν. Διευθυντού, κατόπιν 
Εισηγήσεως του Διευθυντού των Τεχνικών Υπηρεσιών. 

ΣΥΛΛΟΓΙΚΑ ΟΡΓΑΝΑ - ΓΡΑΦΕΙΑ 

Αρθρον 19 
Επιτροπή Έργων: 

α. Η Επιτροπή Έργων είναι εννεαμελής. 

Η θητεία αυτής είναι τριετής και δύναται να ανανε- 
ωθή. 

Η Επιτροπή Έργων ορίζεται υπό της Δ.Ι.Σ. κατόπιν 
προτάσεως της Δ.Ε. και αποτελείται εκ κληρικών και 
λαϊκών μελών, μετά των αναπληρωτών αυτών, εχόντων 
ειδικός γνώσεις, κύρος και αποδεδειγμένην δεκαπεντα- 
ετή τουλάχιστον εμπειρίαν, ως κάτωθι: 
ί. ενός Επισκόπου ή Πρεσβυτέρου, ως Προέδρου, 
ϋ. ενός Αρχιτέκτονος Μηχανικού, 
μι. ενός Πολιτικού Μηχανικού, 

ίν. ενός Μηχανολόγου Μηχανικού ή Μηχανολόγου - 
Ηλεκτρολόγου Μηχανικού, 

ν. ενός Ηλεκτρολόγου Μηχανικού ή Μηχανολόγου - 
Ηλεκτρολόγου Μηχανικού, 

νί. ενός Τοπογράφου Μηχανικού ή Αρχιτέκτονος ή 
Πολιτικού Μηχανικού, 

νϋ. ενός Περιβαλλοντολόγου ή Αρχιτέκτονος ή Πολι¬ 
τικού Μηχανικού, 
νϋί. ενός Αγιογράφου, και 
ίχ. ενός Ξυλογλύπτου ή Μαρμαρογλύπτου. 

Εισηγητής επί όλων των θεμάτων, άνευ ψήφου, είναι 
ο Διευθυντής των Τεχνικών Υπηρεσιών ή οι υπ’ αυτού 
οριζόμενοι μηχανικοί του Γραφείου Ναοδομίας. 


Χρέη Γ ραμματέως εκτελεί ο οριζόμενος υπό της Γ ε¬ 
νικής Διευθύνσεως υπάλληλος. 

Η ΕπιτροπήΈργων ευρίσκεται εν απαρτία παρόντων 
τουλάχιστον πέντε μελών αυτής. Αι αποφάσεις λαμβά- 
νονται κατά πλειονοψηφίαν. Εν ισοψηφία υπερισχύει 
η ψήφος του Προέδρου, 
β. Αρμοδιότητες 

ί. Επιλαμβάνεται και γνωμοδοτεί, κατόπιν Εισηγήσεων 
του Διευθυντού των Τεχνικών Υπηρεσιών ή των αρμοδί¬ 
ων μηχανικών του Γ ραφείου Ναοδομίας, επί θεμάτων 
των άρθρ. 3 και 18 παρ. 4 του παρόντος Κανονισμού 
και εν γένει επί θεμάτων τιθεμένων υπό του Γ ραφείου 
Ναοδομίας, ως και επί των υποβαλλομένων εις αυτήν 
(δια της Διευθύνσεως των Τεχνικών Υπηρεσιών) ερω¬ 
τημάτων τεχνικού και πολεοδομικού χαρακτήρος υπό 
των I. Μητροπόλεων και των Εκκλησιαστικών Οργανι¬ 
σμών. 

ϋ. Αποφαίνεται επί αιτήσεων αναθεωρήσεως αδειών 
και αυθαιρέτων. 

μι. Η Επιτροπή Έργων δια τα αυθαίρετα Εκκλησια¬ 
στικά κτίσματα εφαρμόζει τας εκάστοτε ισχυούσας 
πολεοδομικάς διατάξεις. 

Αρθρον 20 
Τεχνικόν Συμβούλιον 

α. Το Τεχνικόν Συμβούλιον είναι πενταμελές. Η θη¬ 
τεία αυτού είναι τριετής και δύναται να ανανεωθή. Το 
Τεχνικόν Συμβούλιον ορίζεται υπό της Δ.Ι.Σ. κατόπιν 
προτάσεως της Δ.Ε. και αποτελείται από: 

ί. τον εκάστοτε Τεχνικόν Σύμβουλον της Εκκλησίας 
της Ελλάδος, ως Πρόεδρον, 
ϋ. δύο Μέλη της ΕπιτροπήςΈργων, έχοντα την ιδιότη¬ 
τα του Μηχανικού, τα οποία ορίζονται υπό της Δ.Ι.Σ., 
κατόπιν προτάσεως της Δ.Ε., 
μι. ένα εκπρόσωπον του Τεχνικού Επιμελητηρίου της 
Ελλάδος, και 

ίν. τον Διευθυντήν των Τεχνικών Υπηρεσιών της 
Ε.Κ.Υ.Ο. 

Χρέη Γ ραμματέως εκτελεί ο οριζόμενος υπό της Γ ε¬ 
νικής Διευθύνσεως υπάλληλος. 

Αι αποφάσεις λαμβάνονται κατά πλειονοψηφίαν. Εν 
ισοψηφία υπερισχύει η ψήφος του Προέδρου, 
β. Αρμοδιότητες 

ί. Το Τεχνικόν Συμβούλιον γνωμοδοτεί επί θεμάτων 
δια τα οποία απαιτείται κατά νόμον γνώμη Τεχνικού 
Συμβουλίου (π.χ. ν. 1418/1984 κ.λπ.), ως επίσης και επί 
ετέρων τεχνικής φύσεως θεμάτων, τα οποία παραπέ- 
μπονται εις αυτό προς γνωμοδότησιν. 

ϋ. Αποφαίνεται επί ενστάσεων ή αιτήσεων θεραπείας, 
επί πόσης διαφοράς προκυπτούσης εξ εργολαβικής 
συμβάσεως, κατά την διάρκειαν ή την λύσιν αυτής, 
εντός προθεσμίας τεσσαράκοντα πέντε (45) ημερών 
από της εμφανίσεως της διαφοράς. 

μι. Αποφαίνεται, με ηυξημένην πλειονοψηφίαν, επί αι¬ 
τήσεων αναθεωρήσεως, ασκουμένων υπό των ενδιαφε¬ 
ρομένων κατά των εις την προηγουμένην περίπτωσιν 
εκδοθεισών αποφάσεων αυτής. Αι αιτήσεις αναθεωρή¬ 
σεως είναι δυνατόν να ασκηθούν εντός ανατρεπτικής 
προθεσμίας δύο (2) μηνών από της νομίμου επιδόσεως 
της αποφάσεως του Τεχνικού Συμβουλίου. 

ίν. Κατά των ανωτέρω (υπό στοιχ. ϋ. και ϋί.) αποφάσεων 
του Τεχνικού Συμβουλίου χωρεί προσφυγή ενώπιον της 
Δ.Ε. της Ε.Κ.Υ.Ο., εντός ανατρεπτικής προθεσμίας δύο 
(2) μηνών από της νομίμου επιδόσεως της αποφάσεως 
του Τεχνικού Συμβουλίου. 

Άρθρον 21 

Γραφείον Εσωτερικού Ελέγχου 

Το Γραφείον τούτο λειτουργεί παρά τη Διοικούση Επιτρο¬ 
πή και τω Προέδρω και έχει τας κάτωθι αρμοδιότητας: 

α. Ελέγχει άπαντα τα παραστατικά των δαπανών της 
Υπηρεσίας και των επιχορηγουμένων υπ’ αυτής Υπηρε¬ 
σιών και φορέων της Εκκλησίας της Ελλάδος. 

β. Ελέγχει τας διδομένας παρά της Δ.Ι.Σ. ή της Δ.Ε. 
ενισχύσεις, υποτροφίας και επιχορηγήσεις. 

Αρθρον 22 
Γραμματεία Δ.Ε. 

α. Η Γ ραμματεία της Δ.Ε. υπάγεται απ’ ευθείας εις τον 
Πρόεδρον, προετοιμάζει τα θέματα των Συνεδριάσεων 
της Δ.Ε. και επιμελείται της τηρήσεως και φυλάξεως των 
Πρακτικών της Δ.Ε. κατά τα εν τω παρόντι Κανονισμώ 
οριζόμενα (άρθρ. 7 παρ. 4). 

β. Ενημερώνει τα Μέλη της Δ.Ε. δια την ημερομηνίαν 
των τακτικών και εκτάκτων Συνεδριάσεων αυτής και 
αποστέλλει την Ημερήσιον Διάταξιν των θεμάτων εκά- 
στης Συνεδριάσεως. 

Άρθρον 23 

Γ ραφείον Νομικών Υποθέσεων 

Το Γ ραφείον τούτο υπάγεται απ’ ευθείας εις τον Γ εν. 
Διευθυντήν. 

α. Υποστηρίζει την Ε.Κ.Υ.Ο. από νομικής απόψεως, τό¬ 
σον ενώπιον παντός Δικαστηρίου όσον και εξωδίκως, 
ως και δια γνωμοδοτήσεων επί πάσης Εισηγήσεως υπο- 
βαλλομένης εις την Δ.Ε. ή όποτε άλλοτε ζητηθή. 

β. Παρακολουθεί την όλην πορείαν των δικαστικών 
υποθέσεων και ενημερώνει αναλόγως τας αρμοδίας δί 
εκάστην υπόθεσιν Διευθύνσεις. 

γ. Τηρεί το Αρχείον Νομικών Υποθέσεων της Υπηρεσί¬ 
ας και παρακολουθεί την αφορώσαν εις την Εκκλησίαν 
της Ελλάδος νομοθεσίαν και νομολογίαν. 

δ. Συνεργάζεται μετά της Νομικής Επιστημονικής Επι¬ 
τροπής και του Νομικού Συμβούλου της Εκκλησίας της 
Ελλάδος 

Αρθρον 24 

Γ ραφείον Προγραμματισμού 

α. Υπάγεται απ’ ευθείας εις τον Γεν. Διευθυντήν και 
είναι υπεύθυνον δια τον σχεδιασμόν προγραμμάτων 
προς αντιμετώπισιν των μεσοπροθέσμων και μακροπρο¬ 
θέσμων αναγκών της Υπηρεσίας. 

β. Παρακολουθεί και ενημερώνει τας αρμοδίας Διευ¬ 
θύνσεις της Υπηρεσίας επί των Ευρωπαϊκών Προγραμμά¬ 
των άτινα ενδιαφέρουν την Εκκλησίαν της Ελλάδος. 

γ. Παρακολουθεί το σύνολον των στατιστικών στοιχεί¬ 
ων που αφορούν εις την Ε.Κ.Υ.Ο. 

Αρθρον 25 

Γ ραφείον Δημοσίων Σχέσεων 
Το Γ ραφείον τούτο υπάγεται απ’ ευθείας εις τον Γ εν. 


Διευθυντήν και επιμελείται των δημοσίων σχέσεων της 
Ε.Κ.Υ.Ο., υποστηρίζον το έργον της δια της ενημερώσεως 
των επικοινωνιακών μέσων και των φορέων της Εκκλη¬ 
σίας. 

Αρθρον 26 

Γ ραφείον Θεσσαλονίκης 

α. Το Γραφείον τούτο λειτουργεί παρά τω Γεν. Διευ¬ 
θυντή δια την περιοχήν της Βορείου Ελλάδος. 

β. Παρακολουθεί, συνεργαζόμενον μετά των Διευθύν¬ 
σεων, την καλήν λειτουργίαν των αυτόθι μισθωμένων 
εκκλησιαστικών ακινήτων, την πιστήν εφαρμογήν των 
μισθωτικών συμβάσεων και τας δικαστικός υποθέσεις 
τας αφορώσας εις άπαντα τα εν Βορείω Ελλάδι εκκλη¬ 
σιαστικά ακίνητα τα οποία διαχειρίζεται η Ε.Κ.Υ.Ο. 

γ. Επιμελείται εν συνεργασία μετά της Διευθύνσεως 
Τεχνικών Υπηρεσιών της εκδόσεως οικοδομικών αδειών, 
της συντηρήσεως των ακινήτων και παρακολουθεί τας 
δημοπρασίας, διαγωνισμούς και κατασκευάς, τας οποίας 
αναλαμβάνει η Ε.Κ.Υ.Ο. εις την Βόρειόν Ελλάδα. 

δ. Παρακολουθεί την εν γένει κατάστασιν των εν Βο¬ 
ρείω Ελλάδι εκκλησιαστικών ακινήτων και εισηγείται 
τρόπους καλυτέρας αξιοποιήσεως αυτών. 

ε. Καταθέτει ετησίανΈκθεσιν Πεπραγμένων και Προ¬ 
γραμματισμόν των στόχων του Γ ραφείου δια το επό¬ 
μενον έτος. 

ΚΕΦΑΛΑΙΟΝ Δ 
ΥΠΑΛΛΗΛΙΚΟΝ 

Αρθρον 27 

Διορισμός, προαγωγή και τοποθέτησις υπαλλήλων. 

1. Ο διορισμός, η πρόσληψις και η προαγωγή των εκ¬ 
κλησιαστικών υπαλλήλων της Υπηρεσίας ταύτης γίνεται 
κατά τας διατάξεις του Κωδικός Εκκλησιαστικών Υπαλ¬ 
λήλων (Καν. 5/1978) και συμπληρωματικώς υπό του Υπαλ¬ 
ληλικού Κωδικός (ν. 2683/1999), όταν υπάρχη κενόν εις 
τον Κανονισμόν 5/1978, αι δε αποδοχαί τούτων καθορίζο¬ 
νται από το μισθολόγιον των δημοσίων υπαλλήλων. 

2. Η Δ.Ι.Σ. δύναται κατόπιν Εισηγήσεως της Δ.Ε., και 
προς κάλυψιν απροβλέπτων και επειγουσών αναγκών 
(άρθρ. 103 παρ. 2 του Συντάγματος), να προσλαμβάνη, 
εκτός οργανικών θέσεων και δΓ ωρισμένην περίοδον, 
προσωπικόν επί σχέσει ιδιωτικού δικαίου, αι αποδοχαί 
του οποίου καθορίζονται δια της αποφάσεως περί προσ- 
λήψεως. 

3. Η τοποθέτησις πάντων των υπαλλήλων της Ε.Κ.Υ.Ο. 
γίνεται δί αποφάσεως του Γ εν. Διευθυντού, γνωστοποι- 
ουμένης εις την Δ.Ε. 

Αρθρον 28 

Υπαλληλικά καθήκοντα εις Κληρικούς 

Δί αποφάσεως της Δ.Ι.Σ., μετ' εισήγησιν της Δ.Ε., δύνα- 
νται να ανατίθενται παραλλήλως υπαλληλικά καθήκοντα 
εις την Υπηρεσίαν και εις κληρικούς. 

Η ανάθεσις γίνεται δί ωρισμένην χρονικήν περίοδον, 
δυναμένην να ανανεωθή ή να παύση προ της λήξεως αυ¬ 
τής, κατ’ ελευθέραν εκτίμησιν της Δ.Ε. και της Δ.Ι.Σ. 

Εις τούς κληρικούς αυτούς καταβάλλεται μηνιαία απο- 
ζημίωσις μέχρι τα δύο τρίτα των αποδοχών της κυρίας 
θέσεως των, δί αποφάσεως της Δ.Ι.Σ. (Αρθρ. 42 παρ. 6 
ν. 590/1977). 

ΚΕΦΑΛΑΙΟΝ Ε 
ΠΟΡΟΙ 

Αρθρον 29 

Πόροι και διάθεσίς των 

1. Πόροι του καθ’ όλου Εκκλησιαστικού Ν.Π. της Εκ¬ 
κλησίας της Ελλάδος είναι οι αναφερόμενοι εις το άρ- 
θρον 46 παρ. 1 του ν. 590/1977, όπως εκάστοτε ισχύει, 
οι νομοθετημένοι ειδικώς δί Αυτήν, ως επίσης δωρεαί, 
κληρονομίαι και κληροδοσίαι. 

2. Οι πόροι εκ του αλληλόχρεου λογαριασμού διατίθε¬ 
νται, δί αποφάσεων της Δ.Ι.Σ. ή της Δ.Ε., και συμφώνως 
προς τας διατάξεις του παρόντος Κανονισμού, δια: 

α. Το εν γένει ποιμαντικόν, πνευματικόν, ιεραποστο¬ 
λικόν, κοινωνικόν και φιλανθρωπικόν έργον της Εκκλη¬ 
σίας, ως και την ανάπτυξιν των δημοσίων και διεθνών 
σχέσεων της Εκκλησίας. 

β. Τα λειτουργικά έξοδα της Ιεράς Συνόδου (Δ.Ι.Σ. και 
Ι.Σ.Ι.). 

γ. Τας αποδοχάς των υπηρετούντων εις την Αρχιγραμ- 
ματείαν της Ιεράς Συνόδου και εις απάσας τας Υπηρε¬ 
σίας της Κεντρικής Διοικήσεως της Εκκλησίας της Ελ¬ 
λάδος. 

δ. Τα λοιπά έξοδα λειτουργίας των Υπηρεσιών της Ιε¬ 
ράς Συνόδου και των Συνοδικών Επιτροπών. 

ε. Την συμμετοχήν της Εκκλησίας της Ελλάδος εις 
την κατά το δυνατόν αντιμετώπισιν εκτάκτων κοινωνι¬ 
κών αναγκών, προερχομένων εκ φυσικών και άλλων κα¬ 
ταστροφών. 

ς. Την ενίσχυσιν, ανάπτυξιν και δημιουργίαν των εκκλη¬ 
σιαστικών υποδομών της Κεντρικής Διοικήσεως της Εκ¬ 
κλησίας, Ιατρικών Κέντρων και Εκπαιδευτικών Συγκρο¬ 
τημάτων όλων των βαθμιδών της Εκπαιδεύσεως, ως και 
την σύμπραξιν μετά τρίτων προς πραγμάτωσιν των ως 
άνω στόχων. 

ζ. Την ενίσχυσιν των οικονομικώς αδυνάτων Ιερών Μη¬ 
τροπόλεων και Ιερών Μονών, εντός των πλαισίων του 
Κανονισμού 151/2002. 

η. Τας πάσης φύσεως επισκευάς, συντηρήσεις και 
βελτιώσεις κινητών και ακινήτων περιουσιακών στοιχεί¬ 
ων της Κεντρικής Διοικήσεως της Εκκλησίας της Ελ¬ 
λάδος. 

θ. Την οικονομικήν ενίσχυσιν δια την ανέγερσιν Βρε¬ 
φονηπιακών Σταθμών ή την αλλαγήν χρήσεως κτηρίων 
δια την δημιουργίαν Βρεφονηπιακών Σταθμών. 

ι. Την ίδρυσιν Α.Ε. και Ε.Π.Ε. συμφώνως προς το άρθρ. 
2 παρ. 2 του παρόντος Κανονισμού και την πραγμάτω- 
σιν του έργου αυτών, συμφώνως προς τους σκοπούς 
των Καταστατικών των. 

ια. Την οικονομικήν στήριξιν εκκλησιαστικών Οργανι¬ 
σμών και Φορέων και εκκλησιαστικών και πολιτιστικών 
εκδηλώσεων. 

ιβ. Την πρόσθετον ασφάλισιν μοναζόντων και μοναζου- 
σών της Εκκλησίας της Ελλάδος κ.α. 

ιγ. Την ανάπτυξιν της εκκλησιαστικής εκπαιδεύσεως, 
την χορήγησιν υποτροφιών και την μετεκπαίδευσιν του 
προσωπικού των Κεντρικών Εκκλησιαστικών Υπηρεσι¬ 
ών. 

ιδ. Τας λογίας προς άλλας Ορθοδόξους Εκκλησίας. 

ιε. Ει τι έτερον ήθελε καθορίσει η Δ.Ι.Σ. δί αποφάσε- 
ών Της. 


3. Τα αρμόδια Όργανα της Ε.Κ.Υ.Ο. εντέλλονται την 
άμεσον εκτέλεσιν και εφαρμογήν των Αποφάσεων της 
Δ.Ι.Σ. και της Δ.Ε. 

ΚΕΦΑΛΑΙΟΝ ΣΤ 
ΓΕΝΙΚΑΙ ΔΙΑΤΑΞΕΙΣ 

Αρθρον 30 

Αναπροσαρμογαί χρηματικών ορίων 
και λοιπαί διατάξεις 

1. Τα αναφερόμενα εν τω παρόντι όρια χρηματικών 
ποσών (αρμοδιότητος Δ.Ε., Πρόεδρου και Γεν. Διευθυ- 
ντού) δύνανται να αναπροσαρμόζωνται άπαξ του έτους 
δί αποφάσεων της Δ.Ε. και εγκρίσεων της Δ.Ι.Σ. 

2. Η Ε.Κ.Υ.Ο., κατόπιν ειδικών Αποφάσεων της Δ.Ι.Σ. και 
εις τα αυστηρά πλαίσια των δυνατοτήτων του Προϋπο¬ 
λογισμού, δύναται να συνδράμη οικονομικώς τούς λόγω 
γήρατος ή ασθένειας σχολάζοντας Αρχιερείς. 

3. Δί αποφάσεων της Δ.Ι.Σ. καθορίζεται και αναπρο¬ 
σαρμόζεται η αποζημίωσις του Προέδρου και των Με¬ 
λών της Δ.Ε., ως και ετέρων Επιτροπών, αι οποίαι συνι- 
στώνται είτε υπό της Δ.Ι.Σ. είτε υπό της Δ.Ε. και επικου¬ 
ρούν το έργον των. 

4. Τα Μέλη των συγκροτουμένων δια του άρθρ. 11 παρ. 
18 Επιτροπών λαμβάνουν τας αυτάς αποζημιώσεις ως και 
τα Μέλη των Επιτροπών της ανωτέρω παραγράφου. 

5. Αι Υπηρεσίαι της Αρχιγραμματείας της I. Συνόδου 
και της Ε.Κ.Υ.Ο. υποχρεούνται να παρέχουν γραμματει¬ 
ακήν στήριξιν κάι πάσαν άλλην βοήθειαν εις τούς Συμ¬ 
βούλους της Εκκλησίας της Ελλάδος δια την υλοποίη- 
σιν του έργου των. 

Αρθρον 31 

Έναρξις ισχύος - Μεταβατικοί Διατάξεις 

1. Η ισχύς του παρόντος Κανονισμού άρχεται από 
της δημοσιεύσεώς του εις την Εφημερίδα της Κυβερ- 
νήσεως. 

2. Μέχρι της δημοσιεύσεώς του ειδικού Κανονισμού δια 
την Εκκλησιαστικήν Οικονομικήν Επιθεώρησιν ισχύουν 
τα άρθρ. 16,18,19 και 20 του Κανονισμού 100/1998. 

Τον έλεγχον επί των εκκλησιαστικών Εκκαθαριστών 
και Υπολόγων (άρθρ. 18 παρ. 4 Κανονισμού 100/1998) 
ασκούν τα διοικούντα συλλογικά όργανα και οι (κύριοι) 
Διατάκται των εκκλησιαστικών Ν.Π.Δ.Δ., οι Εκκλησιαστι¬ 
κοί Επιθεωρηταί και οι Επιθεωρηταί Δημοσίων Διαχει¬ 
ρίσεων (άρθρ. 46 παρ. 4 ν. 590/1977). 

3. Δί αποφάσεων της Δ.Ι.Σ. καθορίζεται το ελάχιστον 
ύψος των εν γένει υπέρ τρίτων εξόδων του Γ ραφείου 
Ναοδομίας δια τας αυτοψίας, την έκδοσιν, αναθεώρησιν, 
τροποποίησιν και έλεγχον αδειών και βεβαιώσεων. 

4. Εντός ενός (1) έτους δέον να έχη ολοκληρωθή η 
σύνταξις του Εσωτερικού Κανονισμού Προμηθειών της 
Ε.Κ.Υ.Ο. (εγκρινομένου υπό της Δ.Ι.Σ.). 

5. Εντός ενός (1) έτους επίσης δέον να ολοκληρωθή 
η σύνταξις του Εσωτερικού Κανονισμού Αξιολογήσεως 
και Αποδόσεως Εργασίας του Προσωπικού της Ε.Κ.Υ.Ο. 
(εγκρινομένου υπό της Δ.Ι.Σ.). 

6. Πάσα εκκρεμότης επί των Εκθέσεων υπηρεσιακής 
επάρκειας και ικανότητος του Προσωπικού της Ε.Κ.Υ.Ο. 
δέον να περαιωθή εντός ενός (1) έτους από της ισχύος 
του παρόντος Κανονισμού. 

7. Τα άρθρα του Κανονισμού 125/1999 τα αφορώντα 
εις τα προσόντα των υπαλλήλων, την σύνθεσιν κλ.π. 
του προσωπικού παραμένουν εν ισχύι μέχρι της τροπο- 
ποιήσεως τούτου. 

8. Πάσα κανονιστική διάταξις αντικειμένη εις τον πα¬ 
ρόντα Κανονισμόν παύει ισχύουσα. 

Άρθρον 32 
Κάλυψις δαπάνης 

Από τας διατάξεις του παρόντος Κανονισμού προκαλεί- 
ται δαπάνη εις βάρος του Προϋπολογισμού του Εκκλησι¬ 


αστικού Νομικού Προσώπου της Εκκλησίας της Ελλάδος, 
το ύψος της οποίας δεν δύναται να προσδιορισθή. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνα, 6 Νοεμβρίου 2003 

Ο Πρόεδρος 

| Ο Αθηνών ΧΡΙΣΤΟΔΟΥΛΟΣ 

Ακριβές Αντίγραφον 
Ο Αρχιγραμματεύς 
| Ο Χριστιανουπόλεως ΣΕΡΑΦΕΙΜ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριίΐ ρ: νννννν.βΐ.ςΐΓ - θ-ιγιβΜ: ννββΓΤΊΗδΙθΓ @ Θ1.0Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α' από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310)423 956 
(210) 413 5228 
(2610) 638109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


(2410)597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιιό, προσαυξανόμενη κατά 0,20 θυτογια κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 


Σε μορφή Οϋ: 

Τεύχος 

Περίοδος 

ΕΘΒΟ 

Τεύχος 

Περίοδος 

Ευκο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-τοπι και μέχρι 100 σελίδες σε 5 βυτο προσαυξανόμενη κατα 
1 θυΐΌ ανά 50 σελίδες. 

• Η τιμή πώλησης σε μορφή οά-Γοητ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ουτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, ίεχ : 210 - 4071010 ίηΙθΓΠθΙ: ΜΜρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιπίβπιβΐ 


190 € 
225 € 
ΔΩΡΕΑΝ 
160 € 
95 € 
ΔΩΡΕΑΝ 
ΔΩΡΕΑΝ 
33 € 
ΔΩΡΕΑΝ 
645 € 
95 € 
450 € 


Α'(Νόμοι, Π.Δ., Συμβάσεις κτλ.) 225 € 190€ 

Β' (Υπουργικές αποφάσεις κτλ.) 320 € 225 € 

Γ (Διορισμοί, απολύσεις κτλ. Δημ. Υπαλλήλων) 65 € ΔΩΡΕΑΝ 

Δ' (Απαλλοτριώσεις, πολεοδομία κτλ.) 320 € 160 € 

Αναπτυξιακών Πράξεων και Συμβάσεων (Τ.Α.Π.Σ.) 160 € 95€ 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 65€ ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 33 € ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 65 € 33 € 

Ανωτάτου Ειδικού Δικαστηρίου (Α.Ε.Δ.) 10 € ΔΩΡΕΑΝ 

Ανωνύμων Εταιρειών & Ε.Π.Ε. 2.250€ 645€ 

Διακηρύξεων Δημοσίων Συμβάσεων (Δ.Δ.Σ.) 225 € 95 € 

Πρώτο (Α'), Δεύτερο (Β') και Τέταρτο (Δ') - 450 € 

• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ουτο, ποσό το οποίο αφορά ταχυ¬ 
δρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή προ¬ 
σαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το τεύ¬ 
χος Α.Ε. & Ε.Π.Ε., κατά 30 θογο. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπρα¬ 
ξης (διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτιβΐ, με την καταβολή των αντίστοιχων πο¬ 
σών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της συνδρο¬ 
μής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. _ 

Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















